**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind includerea în domeniul public a bunurilor imobile realizate prin**

**Proiectul „Dezvoltare Parc Industrial Tetarom I - Edificare Clădiri, Extindere și Modernizare Infrastructură", precum și darea ȋn administrarea**

**societății Tetarom S.A. a unor bunuri mobile**

Consiliul Judeţean Cluj întrunit în şedinţă ordinară;

Având în vedere Referatul de aprobare nr. 5563 din 17.02.2020 la Proiectul hotărâre hotărâre înregistrat cu nr. 46 din 18.02.2020 privind includerea în domeniul public a bunurilor imobile realizate prin Proiectul „Dezvoltare Parc Industrial Tetarom I - Edificare Clădiri, Extindere și Modernizare Infrastructură", precum și darea ȋn administrarea societății Tetarom S.A. a unor bunuri mobile, propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 5563/2020 şi de Avizul cu nr. 5563 din 20.02.2020 adoptat de Comisia de specialitate nr. 4;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59, ale art. 61 - 62 și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, ale art. 221 – 222, ale art. 224 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143/2016;

În conformitate cu prevederile:

* art. 92 alin. (1) alin. (2) lit. b), ale art. 173 alin. (1) lit. c) și alin. (5) lit. p), ale art. 284 - 290, ale art. 297 - 301 din Ordonanța de urgență a Guvernului nr. 57/2019 privind Codul administrativ; cu modificările şi completările ulterioare;
* art. 3, ale art. 792 – 857 și ale art. 858 - 870 din Legea privind Codul civil nr. 287/2009, republicată, cu modificările şi completările ulterioare;
* art. 453 - 456 din Legea privind Codul fiscal nr. 227/2015, cu modificările și completările ulterioare;
* art. 1, ale art. 3 pct. 2 - 5, pct. 12 - 14, pct. 21 și pct. 24, ale art. 10 – 12 și ale art. 20 din Legea privind constituirea si funcționarea parcurilor industriale nr. 186/2013, cu modificările și completările ulterioare;
* Ordinului Ministrului Dezvoltării Regionale și Administrației Publice nr. 2.980/2013 privind aprobarea condițiilor de acordare a masurilor de sprijin pentru investițiile realizate în parcurile industriale, cu modificările și completările ulterioare;
* Ordinului Ministerului Dezvoltării şi Pognozei nr. 319/2002 privind acordarea titlului de parc industrial Societăţii Comerciale "Tetarom" - S.A., modificat prin Ordinului Ministerului Internelor și Reformei Administrative nr. 470/2008;
* Hotărârii Consiliului Județean Cluj nr. 24/2002 privind aprobarea trecerii din domeniu public în domeniu privat al Județului Cluj a unui teren de 20 ha situat în str. Tăietura Turcului f.n. în vederea atribuirii în folosința S.C. TETAROM S.A. pe o perioada de 49 de ani pentru destinația de parc industrial, cu modificările și completările ulterioare;
* Hotărârii Consiliului Județean Cluj nr**.** 78/2012 privind aprobarea caracteristicilor principale şi a indicatorilor tehnico-economici pentru obiectivul de investiţii S.F. „Dezvoltare Parc Industrial Tetarom I - Edificare Clădiri, Extindere şi Modernizare Infrastructură", cuprins în Planul Integrat de Dezvoltare pentru Polul de Creştere Cluj-Napoca, Zona Metropolitană Cluj 2009-2015;
* Hotărârii Consiliului Județean Cluj nr. 140/2012 privind aprobarea realizării Proiectului „Dezvoltare Parc Industrial Tetarom I - Edificare Clădiri, Extindere și Modernizare Infrastructură" şi a cheltuielilor legate de proiect;
* Hotărârii Consiliului Județean Cluj nr. 117/2016 privind stabilirea unor măsuri în vederea reglementării dreptului de administrare a obiectivelor de investiţie realizate în cadrul Proiectului „Dezvoltare Parc Industrial Tetarom I - Edificare Clădiri, Extindere şi Modernizare Infrastructură";

Fiind îndeplinite prevederile cuprinse la art. 182 alin. (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ; cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se aprobă includerea în domeniul public al Județului Cluj a bunurilor imobile realizate prin Proiectul „Dezvoltare Parc Industrial Tetarom I - Edificare Clădiri, Extindere și Modernizare Infrastructură" cuprinse **în anexa nr. 1** care face parte integrantă din prezenta hotărâre, precum și darea acestora ȋn administrarea societății Tetarom S.A.

**Art. 2.** **(1)** Se aprobă darea în administrarea societății Tetarom S.A. a bunurilor mobile achiziționate prin Proiectul „Dezvoltare Parc Industrial Tetarom I - Edificare Clădiri, Extindere și Modernizare Infrastructură", având datele de identificare cuprinse **în anexa nr. 2** care face parte integrantă din prezenta hotărâre.

**(2)** Bunurile mobile menționate la alin. (1) se dau în administrare pe o perioadă de 10 ani, cu posibilitatea prelungirii acesteia, în raport de condițiile existente la acea dată.

**Art. 3.** Predarea-preluarea bunurilor prevăzute la art. 1 și 2 s-a realizat conform art. 1 alin. (2) din Hotărârea Consiliului Județean Cluj nr. 117/2016 privind stabilirea unor măsuri în vederea reglementării dreptului de administrare a obiectivelor de investiţie realizate în cadrul Proiectului „Dezvoltare Parc Industrial Tetarom I - Edificare Clădiri, Extindere şi Modernizare Infrastructură".

**Art. 4.** Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare, se completează după cum urmează:

1. Anexa nr. 30 ”Inventarul bunurilor care aparţin domeniului public al Judeţului Cluj, aflate în administrarea societății Tetarom S.A.” se completează conform anexei nr. 1 la prezenta hotărâre.

**Art. 5**. La data comunicării prezentei hotărâri se abrogă Hotărârea Consiliului Județean Cluj nr. 126/2018 privind înscrierea unor imobile realizate în cadrul Proiectului „Dezvoltare Parc Industrial Tetarom I - Edificare Clădiri, Extindere şi Modernizare Infrastructură", în Inventarul bunurilor din domeniul public al Județului Cluj și se modifică corespunzător anexa nr. 1 la Hotărârea Consiliului Județean Cluj nr. 143/2008, cu modificările și completările ulterioare.

**Art. 6**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Arhitectul șef al județului și Direcția de Administrare a Domeniului Public și Privat al Județului Cluj.

**Art. 7.** Prezenta hotărâre se comunică prin intermediul secretarului general al judeţului, în termenul prevăzut de lege, Arhitectului șef al județului; Direcției de Administrare a Domeniului Public și Privat al Județului Cluj; societății Tetarom S.A., precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE**  **SECRETAR GENERAL AL JUDEŢULUI,**

**Alin Tişe Simona Gaci**

**Nr. 48 din 20 februarie 2020**

*Prezenta hotărâre a fost adoptată cu 30 voturi “pentru” și 6 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință toți consilieri județeni în funcție.*